Ashley Moloney

Ashley Moloney (sündinud 10. märtsil 2000) on Austraalia kümnevõistleja. 

Sportlikud saavutused
2015. aastal võitis ta 15-aastaselt U16 Australian All Schoolsi võistlused kõrgushüppes tulemusega 2.00. 2016. aasta septembris saavutas ta noorte vahenditega kümnevõistluses tulemuse 7328 punkti. Moloney püstitas 2017. aastal Austraalia ja Okeaania U18 kümnevõistluse rekordi 7559 punktiga. 

Juunioride kergejõustiku maailmameistrivõistlustel Tamperes 2018. aastal tuli ta maailmameistriks (juunioride vahendid) uue võistluste rekordiga 8190 punkti (eelmise rekordi omanik oli Niklas Kaul 8162 punktiga).

2019. aasta keskel toimunud Austraalia ja Okeaania meistrivõistlustel kogus Moloney meeste vahenditega 8103 punkti, mis andis lootuse pääseda 2020. aasta suveolümpiamängudele. Kuigi 2020. aasta alguses sai ta vigastada, lükkusid koroonapandeemia tõttu 2020. aasta suveolümpiamängud Tōkyōs edasi ning Moloney jõudis täita 2020. aasta lõpus olümpia kvalifikatsiooninormi, saavutades Brisbane'i võistlustel esikoha 8492 punktiga, mis oli uus Austraalia ja Okeaania kümnevõistluse rekord. Avapäeva summa 4613 punkti oli kõigi aegade avapäevade võrdluses 12. tulemus.Hiljuti kümnevõistluses vägeva tulemusega nime teinud tulevikutalent on taas tegemas korralikku võistlust sport.delfi.ee, 15. aprill 2021.

Moloney võitis 2020. aasta suveolümpiamängudel (5. augustil 2021) pronksmedali, olles esimene Austraalia kümnevõistleja, kes on olümpial medali saanud. Ta parandas veelgi Okeaania ja Austraalia rekordit, viies selle 8649 punktini, mis on kõigi aegade 30. tulemus.Decathlon men.

Moloney osales 2022. aasta kergejõustiku sisemaailmameistrivõistlustel Belgradis meeste seitsmevõistluses, kus ta saavutas 3. koha 6344 punktiga, mis on Austraalia ja Okeaania rekord ja kõigi aegade kõrgeim kolmanda koha tulemus seitsmevõistluses (samas arvestuses järgneb Johannes Erm 2024. aastal kogutud 6340 punktiga).

Isiklikud rekordid

 Mitmevõistlus 
Kümnevõistlus – 8649 punkti, 5. august 2021,  Tōkyō
Seitsmevõistlus – 6344 punkti, 19. märts 2022,  Belgrad

 Üksikalad 
Väljas
 Ala  Tulemus  Koht  Aeg  Punktid 100 m jooks  10,34  Tōkyō4. august 2021  1013 punkti Kaugushüpe  7.72  Sydney15. aprill 2021  990 punkti Kuulitõuge  15.20  Götzis27. mai 2023  802 punkti Kõrgushüpe  2.11 Tōkyō 4. august 2021  906 punkti 400 m jooks  45,82 Brisbane 19. detsember 2020  1017 punkti 110 m tõkkejooks  14,08 Tōkyō 5. august 2021  964 punkti  Kettaheide  45.11  Brisbane 4. juuni 2021  769 punkti Teivashüpe  5.05  Cairns 18. juuli 2021 	926 punkti  Odavise  57.77 Brisbane 20. detsember 2020 	704 punkti 1500 m jooks  4.39,19 Tōkyō 5. august 2021  685 punkti

Allikas: Rahvusvaheline Kergejõustikuliit

Viited

Välislingid
 Ashley Moloney World Athletics.
 Götzises ületati Erki Noole peaaegu 26 aastat püsinud rekord sport.postimees.ee, 27. mai 2023.

Kategooria:Kümnevõistlejad
Kategooria:Sündinud 2000